ఆమె (సినిమా)

ఆమె 1994 లో ఇ. వి. వి. సత్యనారాయణ దర్శకత్వంలో విడుదలైన సినిమా. ఇందులో ఊహ, శ్రీకాంత్, నరేష్ ముఖ్యపాత్రల్లో నటించారు.

1994సంవత్సరానికి ఉత్తమ నటి ఊహా , నంది పురస్కారం . 

 కథ 
శ్రీనివాస రావు ఇంట్లో పెళ్ళైన కొద్ది రోజులకే వైధవ్యం ప్రాప్తించిన ఊహ అనే అమ్మాయిని చూసి విక్రం ఇష్టపడతాడు. ఆమెని పెళ్ళి చేసుకోవాలని అడుగుతాడు. ఊహ తన గతాన్ని గురించి అతనికి చెబుతుంది. శ్రీనివాస రావు పరమ పిసినారి. కొడుకు ఆంజనేయులు ఓ బ్యాంకులో ఉద్యోగం చేస్తుంటాడు. కొడుకుకి పెళ్ళి చేయడానికి వధువు ఎలాంటిదైనా పరవాలేదు కానీ కట్నం మాత్రం దండిగా రావాలని కోరుకుంటాడు. అందుకోసం ఓ ఊబకాయం కలిగిన అమ్మాయినీ, పెళ్ళికి ముందే మోసపోయి గర్భవతి అయిన అమ్మాయినీ పెళ్ళి సంబంధాలుగా చూస్తాడు. కానీ ఆంజనేయులు ఆ సంబంధాలన్నీ తిప్పి కొడతాడు.

సుబ్రహ్మణ్యం ఒక సాధారణ ఉద్యోగి. అతని కుటుంబం చాలా పేదరికంలో ఉంటుంది. కనీసం పిల్లలకు సరైన బట్టలు కూడా కుట్టించలేని దీన స్థితి. దానికి తోడు అతని అల్లుడు ఆ ఇంట్లోనే తిష్ట వేసి ఏ పనీ లేకుండా తిని తిరుగుతుంటాడు. అతని కూతురు ఊహను ఆంజనేయులు ప్రేమిస్తాడు. వాళ్ళు కట్నం ఇవ్వలేరని శ్రీనివాసరావు ఒప్పుకోడు. ఆంజనేయులు మాత్రం తండ్రిని ఎదిరించి ఊహతో పెళ్ళికి ఒప్పిస్తాడు. కానీ శోభనం రోజునే ప్రమాదంలో మరణిస్తాడు.

 తారాగణం 
 ఊహ గా ఊహ
 ఆంజనేయులు గా శ్రీకాంత్
 విక్రమ్ గా నరేష్
 శ్రీనివాస రావు గా కోట శ్రీనివాసరావు
 శ్రీనివాస రావు భార్య గా సుధ
 ఊహ తండ్రి సుబ్రహ్మణ్యం గా చంద్రమోహన్
 సుబ్రహ్మణ్యం భార్య గా సంగీత
 సుబ్రహ్మణ్యం అల్లుడు గా తనికెళ్ళ భరణి
 పురోహితుడు గా బ్రహ్మానందం
 ఎ. వి. ఎస్

 పాటలు 
ఈ సినిమాకు విద్యాసాగర్ సంగీత దర్శకత్వం వహించాడు.
 నాగమణీ నాగమణీ, గానం. ఎస్ పి బాలసుబ్రహ్మణ్యం, కె ఎస్ చిత్ర 
 ఊహల పల్లకిలో ఊగుతున్నదీ వధువు , గానం. ఎస్ పి బాలసుబ్రహ్మణ్యం, కె ఎస్ చిత్ర 
 చల్లగాలికీ ఈడు వచ్చింది , గానం. ఎస్ పి బాలసుబ్రహ్మణ్యం, కె ఎస్ చిత్ర 
 అమ్మమ్మ , గానం. ఎస్ పి బాలసుబ్రహ్మణ్యం 
 ఓ చల్లగాలీ ఓదార్చిపోవా , గానం. గిరీశం, రాధిక.

 మూలాలు 

వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:చంద్రమోహన్ నటించిన సినిమాలు
వర్గం:సుధ నటించిన సినిమాలు